รัฐบาลไทย-ข่าวทำเนียบรัฐบาล-รวมพลังจิตอาสาพรหมคีรี สร้างสรรค์สิ่งที่ดี พัฒนาพื้นที่ ปรับสภาพภูมิทัศน์วัดเขาขุนพนม สร้างความรักความสามัคคีของคนในชุมชน เพื่อพื้นที่สวยงาม เพื่อความสุขที่ยั่งยืน
วันศุกร์ที่ 21 กรกฎาคม 2566
21/07/2566
รวมพลังจิตอาสาพรหมคีรี สร้างสรรค์สิ่งที่ดี พัฒนาพื้นที่ ปรับสภาพภูมิทัศน์วัดเขาขุนพนม สร้างความรักความสามัคคีของคนในชุมชน เพื่อพื้นที่สวยงาม เพื่อความสุขที่ยั่งยืน
รวมพลังจิตอาสาพรหมคีรี สร้างสรรค์สิ่งที่ดี พัฒนาพื้นที่ ปรับสภาพภูมิทัศน์วัดเขาขุนพนม สร้างความรักความสามัคคีของคนในชุมชน เพื่อพื้นที่สวยงาม เพื่อความสุขที่ยั่งยืน
เมื่อวันที่ 20 ก.ค. 66 นายอภินันท์ เผือกผ่อง ผู้ว่าราชการจังหวัดนครศรีธรรมราช เผยว่า จังหวัดนครศรีธรรมราช “นครแห่งอารยธรรม น่าอยู่ น่าเที่ยว” ที่ได้ถูกกําหนดไว้เป็นส่วนหนึ่งของวิสัยทัศน์ของจังหวัด อันสะท้อนให้เห็นว่า “นครศรีธรรมราช” เป็นเมืองแห่งอารยธรรมที่หลอมรวมพลังแห่งความจงรักภักดี ผู้คนมีความหลากหลายทางศาสนา อยู่ร่วมกันอย่างเอื้ออาทร มีประเพณี วัฒนธรรมที่สืบทอดอย่างยาวนาน เป็นเมืองที่ปลอดภัยจากอาชญากรรม ชุมชนเข้มแข็ง เป็นที่อยู่อาศัยชั้นดี ประชาชนมีความสุข มีสุขภาพอนามัยดี ประชาชนมีความเป็นเจ้าบ้านที่ดี และเป็นคนมีอัธยาศัยไมตรีที่ดี เป็นเมืองแห่งการท่องเที่ยวที่อบอุ่น
“จังหวัดนครศรีธรรมราชได้น้อมนําพระราชปณิธานของพระบาทสมเด็จพระเจ้าอยู่หัว “ประเทศชาติมั่นคง ประชาชนมีความสุข แก้ไขในสิ่งผิด สืบสานในพระราชปณิธาน ภายใต้ปรัชญาของเศรษฐกิจพอเพียง” โดยมุ่งมั่นในการเสริมสร้างพลังความสมัครสมานสามัคคี ผ่านกิจกรรม “จิตอาสา” ซึ่งถือเป็นพระราชดําริที่พระองค์ท่านได้พระราชทานไว้ให้กับประชาชนชาวไทยเพื่อส่งเสริมให้เกิดการบูรณาการภาคีเครือข่าย สร้างสรรค์สิ่งที่ดี เป็นคุณประโยชน์ให้เกิดขึ้นในพื้นที่ โดยล่าสุด ทีมจิตอาสาในพื้นที่จังหวัดนครศรีธรรมราช ทั้งจิตอาสาพระราชทาน และประชาชนจิตอาสา ได้ร่วมกับภาคีเครือข่ายลงพื้นที่วัดเขาขุนพนม เพื่อร่วมกันซ่อมแซม ทําความสะอาดห้องน้ํา ห้องสุขา และปรับปรุงภูมิทัศน์ บริเวณโดยรอบ ซึ่งได้รับการสนับสนุนจากส่วนราชการ อาทิ พัฒนาการอําเภอพรหมคีรี กํานัน ผู้ใหญ่บ้านและนายกเทศมนตรีเทศบาลตําบลพรหมโลก พร้อมพนักงานเทศบาลฯ และประชาชน เข้าร่วมกิจกรรม” นายอภินันท์ฯ กล่าว
นายอภินันท์ เผือกผ่อง ผู้ว่าราชการจังหวัดนครศรีธรรมราช กล่าวต่ออีกว่า โครงการจิตอาสาพระราชทาน เป็นโครงการที่พระบาทสมเด็จพระเจ้าอยู่หัว ทรงมีพระราชหฤทัยอันมุ่งมั่นที่จะสร้างความผาสุกร่มเย็นแก่อาณาประชาราษฎร์ และสร้างความสิริสวัสดิ์พิพัฒน์ไพบูลย์แก่ประเทศชาติ เพื่อส่งเสริมให้ประชาชนทุกหมู่เหล่ามีความรักสามัคคีมีน้ําหนึ่งใจเดียวกันและตั้งมั่นบําเพ็ญประโยชน์เพื่อส่วนรวม ซึ่งจังหวัดนครศรีธรรมราชจึงได้น้อมนําพระราชปณิธานนี้ มาขับเคลื่อนขยายผลเพื่อเสริมสร้างพลังความรักความสามัคคีของพี่น้องประชาชนในพื้นที่ ด้วยการใช้พลังของการเป็นจิตอาสา ทําให้เกิดความผาสุก อันจะทําให้พี่น้องประชาชนมีความสุขและมีคุณภาพชีวิตที่ดีอย่างยั่งยืน
“นอกจากนี้ จังหวัดและอําเภอยังได้เล็งเห็นถึงความสําคัญของการขับเคลื่อนการสร้างสรรค์พื้นที่ด้วยพลัง “บวร” ตามศาสตร์พระราชา อันได้แก่ บ้าน วัด ราชการ โดยเฉพาะอย่างยิ่งการขับเคลื่อนกิจกรรมตามบันทึกข้อตกลงความร่วมมือโครงการวัด ประชา รัฐ สร้างสุข อันเป็นการปฏิบัติบูชาที่ยิ่งใหญ่ตามแนวทางสาธารณสงเคราะห์เพื่อสังคมที่ยั่งยืน 4 ประการ คือ 1) สงเคราะห์ 2) เกื้อกูล 3) พัฒนา และ 4) บูรณาการ และหลักการดําเนินงาน 3 5 7 9 อันประกอบด้วย 3 พันธกิจ 5 เครื่องมือ 7 แนวทางการดําเนินงาน และ 9 แนวปฏิบัติการพัฒนาพื้นที่ รวมทั้งเป็นการหนุนเสริมกลไกการสร้างสายสัมพันธ์ความร่วมแรงร่วมใจกันของวัด ชุมชน และภาคีเครือข่ายในท้องถิ่น ทําให้วัดมีสภาพแวดล้อมที่เหมาะแก่ผู้เข้ามาพึ่งพา บําบัดทุกข์ และเสริมสร้างความสุขทั้งแก่กายและใจ ซึ่งตนในฐานะ “นายกรัฐมนตรีของจังหวัด” จะได้ปลุกพลังแห่งการเป็นจิตอาสาของภาคีเครือข่ายในพื้นที่ได้ลุกขึ้นมาร่วมกัน “บําบัดทุกข์ บํารุงสุข” ทําสิ่งดี ๆ ให้เกิดขึ้นเพื่อคุณภาพชีวิตที่ดีของประชาชน ซึ่งกิจกรรมบูรณาการจิตอาสาพระราชทานกับส่วนราชการในพื้นที่และภาคีเครือข่าย ประชาชนและทุกภาคส่วน ซ่อมแซมปรับปรุงวัดเขาขุนพนม พื้นที่อําเภอพรหมคีรี ให้กลับมามีความสะอาดสวยงาม เกิดประโยชน์และสะดวกสบายกับพี่น้องศรัทธาชนที่มาร่วมทําบุญที่วัด ในวันนี้เป็นกิจกรรมที่สําคัญที่จะได้ขยายผลให้มีอย่างต่อเนื่องในพื้นที่วัดอื่น ๆ ในอําเภออื่น ๆ ต่อไป” นายอภินันท์ฯ กล่าวเพิ่มเติม
นายอภินันท์ เผือกผ่อง ผู้ว่าราชการจังหวัดนครศรีธรรมราช กล่าวในช่วงท้ายว่า เป้าหมายสําคัญอีกประการหนึ่งที่จังหวัดนครศรีธรรมราชจะได้ดําเนินการอย่างต่อเนื่องอันถือเป็นนโยบายและความมุ่งมั่นตั้งใจของท่านสุทธิพงษ์ จุลเจริญ ปลัดกระทรวงมหาดไทย คือ การเสริมสร้างพลังความยั่งยืนให้กับทีมจิตอาสา ด้วยการมุ่งส่งเสริมให้คนรุ่นใหม่ได้แสดงพลังแห่งการเป็นผู้มีจิตใจที่รุกรบ อุทิศกาย อุทิศใจ อุทิศกําลังสติปัญญา เพื่อสร้างสรรค์สิ่งที่ดีให้เกิดขึ้นกับพื้นที่จังหวัดนครศรีธรรมราช ด้วยการหนุนเสริมกิจกรรมที่ทําให้เกิดพลังแห่งการมีจิตสาธารณะ พลังแห่งการช่วยเหลือเกื้อกูล พลังแห่งความเมตตากรุณา น้ําใจไมตรี ผ่านกระบวนการในสถานศึกษา กระบวนการในชุมชน/หมู่บ้าน เพื่อทําให้เด็ก เยาวชน ลูกหลานคนนครศรีธรรมราช เติบโตเป็นผู้ใหญ่ที่มีความรัก ความหวงแหน และช่วยกันดูแลนครศรีธรรมราช ให้เป็นพื้นที่น่าอยู่ ทําให้บ้านเมืองได้มีความสะอาด มีความเป็นระเบียบเรียบร้อย ด้วยมือของลูกหลานและพวกเราทุกคน อย่างต่อเนื่องจนกลายเป็นนิสัย เป็นวิถีชีวิต เป็นพื้นที่แห่งความสุขที่ยั่งยืน
#กระทรวงมหาดไทย #บําบัดทุกข์บํารุงสุข #MOI #ChangeforGood